FIRE เตรียมคว้างานยักษ์ มูลค่ากว่า 1.2 พันล้าน!
FIRE เตรียมเซ็นสัญญารับงานใหญ่เกี่ยวกับการติดตั้งระบบเตือนภัยอัคคีภัยให้กับสถานีตำรวจทั่วประเทศ มูลค่ากว่า 1.2 พันลบ. 
25 ก.พ. 2559

แหล่งข่าวรายหนึ่งเปิดเผยว่า เกิดกระแสข่าวลือว่า บริษัท ไฟร์วิคเตอร์ จำกัด (มหาชน) หรือ FIRE เตรียมเซ็นสัญญารับงานใหญ่เกี่ยวกับการติดตั้งระบบเตือนภัยอัคคีภัยให้กับสถานีตำรวจทั่วประเทศ มูลค่ากว่า 1.2 พันล้านบาท
ขณะที่ราคาหุ้น FIRE ล่าสุดอยู่ที่ 2.64 บาท ปรับตัวขึ้น 0.14 บาท หรือ 5.60% มูลค่าการซื้อขาย 10.24 ล้านบาท
อนึ่ง FIRE เป็นหนึ่งในผู้นำในการนำเข้าและจำหน่ายผลิตภัณฑ์วาล์ว และอุปกรณ์ระบบดับเพลิง วาล์วและอุปกรณ์ระบบสุขาภิบาลและปรับอากาศ ที่รับประกัน คุณภาพ ด้วยสินค้าที่มีชื่อเสียงระดับสากลมากมาย เสริมความแข็งแกร่งโดยทีมงานวิศวกร ผู้เชี่ยวชาญในการให้คำปรึกษา ออกแบบ และติดตั้ง ระบบโฟมดับเพลิง ระบบดับเพลิงอัตโนมัติ และระบบสัญญาณเตือนภัย ด้วยความรู้และประสบการณ์ยาวนานกว่า 20 ปี